CELEX: 62009CN0217
Language: sk
Date: 2009-06-15 00:00:00
Title: Vec C-217/09: Návrh na začatie prejudiciálneho konania, ktorý podal Tribunale Amministrativo Regionale del Piemonte (Taliansko) 15. júna 2009 — Maurizio Polisseni/A.S.L. n o 14 V.C.O. Omegna

29.8.2009   
            
            
               SK
            
            
               Úradný vestník Európskej únie
            
            
               C 205/22
            
         Návrh na začatie prejudiciálneho konania, ktorý podal Tribunale Amministrativo Regionale del Piemonte (Taliansko) 15. júna 2009 — Maurizio Polisseni/A.S.L. no 14 V.C.O. Omegna
   (Vec C-217/09)
   2009/C 205/39
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale del Piemonte
   
      Účastníci konania pred vnútroštátnym súdom
   
   
      Žalobca: Maurizio Polisseni
   
      Žalovaný: A.S.L. no 14 V.C.O. Omegna
   
      Prejudiciálne otázky
   
   
               1.
            
            
               Bráni článok 43 ES, a teda právo Spoločenstva o hospodárskej súťaži vnútroštátnej právnej úprave, akou je právna úprava stanovená v článkoch 1 zákona č. 475 z 2. apríla 1968 a 13 dekrétu prezidenta Talianskej republiky č. 1275 z 21. augusta 1971, ktoré podriaďujú vydanie povolenia na premiestnenie lekárne, hoci v rámci prideleného územia, z pôvodných priestorov do priestorov na inom mieste, podmienke dodržania najmenej dvestometrovej vzdialenosti od iných podobných prevádzok, meranej ako najkratšej pešej vzdialenosť medzi prahmi lekární? A najmä: Sú obmedzenia slobody usadiť sa stanovené v citovanej právnej úprave v rozpore s dôvodmi všeobecného záujmu, ktoré by takéto obmedzenia mohli odôvodňovať, a sú teda tieto obmedzenia takými obmedzeniami, ktoré nezodpovedajú týmto dôvodom?
            
         
               2.
            
            
               V každom prípade, bráni zásada proporcionality, ktorú treba uplatniť pri každom obmedzení slobody usadiť sa a slobody podnikania, ktoré sú legitímne, obmedzeniu slobodného výkonu hospodárskej činnosti lekárnika, vyplývajúce z ustanovení stanovujúcich obmedzenia vzdialenosti citovaných v bode 1?
            
         
               3.
            
            
               Bránia články 152 ES a 153 ES, ktoré stanovujú povinnosť zabezpečiť vysokú a prednostnú úroveň ochrany zdravia ľudí a spotrebiteľov vnútroštátnej právnej úprave, akou je právna úprava stanovená v článkoch 1 zákona č. 475 z 2. apríla 1968 a 13 dekrétu prezidenta Talianskej republiky č. 1275 z 21. augusta 1971, ktoré podriaďujú vydanie povolenia na premiestnenie lekárne, hoci v rámci prideleného územia, z pôvodných priestorov do priestorov na inom mieste, podmienke dodržania najmenej dvestometrovej vzdialenosti od iných podobných prevádzok, meranej ako najkratšej pešej vzdialenosť medzi prahmi lekární, bez akéhokoľvek ďalšieho zohľadnenia záujmov spotrebiteľov a potreby efektívneho územného rozmiestnenia služieb súvisiacich s ochranou zdravia?